ปกติประจำเดือนจะมาประมาณใกล้สิ้นเดือน 26 27 ประมาณนี้ค่ะ พอดีมีอะไรกับแฟนเมื่อสัปดาห์ที่แล้ว วันที่11ค่ะ ไม่ได้ป้องกัน แต่ไม่ได้แตกในค่ะ ปล่อยนอก ผ่านมา1สัปดาห์ ประจำเดือนมาเร็วกว่าปกติ ซึ่งมาวันที่ 19 คือวันนี้ อยากทราบว่า ท้องได้มั้ยค่ะ หรือ ผิดปกติอะไรหรือป่าวค่ะ
สวัสดีค่ะ การมีเพศสัมพันธ์โดยการใช้วิธีหลั่งนอก จะมีโอกาสตั้งครรภ์ได้ประมาณ 4%-22%อย่างไรก็ตาม หากได้มีเลือดออกมา โดยมีระยะห่างจากรอบประจำเดือนที่แล้วมากกว่า 21 วัน (ให้นับจากวันแรกที่มีประจำเดือนมาจนถึงวันที่ 19 ก.พ.) ก็ถือว่ามีระยะห่างระหว่างรอบประจำเดือนที่ปกติดี และหากหลังจากนี้ มีเลือดออกมานาน 2-7 วัน ก็จะถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะแต่หากเลือดมีปริมาณน้อย และออกเพียง 1 วัน อาจไม่ใช่ประจำเดือน แต่อาจเกิดจากสาเหตุอื่นๆ เช่น อาจเป็นเลือดล้างหน้าเด็กก็ได้ หรือเกิดจากมีมดลูกอักเสบ (แต่ก็จะมีตกขาวที่ผิดปกติและปวดท้องน้อย) เกิดจากการใช้ยาฮอร์โมนต่างๆ เป็นต้น